
	Циљ предмета

Применом основних, теоријско-методолошких, научно-стручних и стручно-апликативних знања, метода и најновијих знања из релевантне научне и стручне литературе, студент приступа решавању конкретних проблема у оквиру теме докторске дисертације чији је циљ израда (писање) и одбрана завршног рада (докторске дисертације).

Јавно, усмено, односно мултимедијално представљање студентовог познавања и системског разумевања одбране и писмено обрађене теме докторске дисертације; способност самосталног и аргументованог образлагања примењене методологије и резултата оригиналног научног истраживања у области војних наука уз неопходан стпен академског интегритета, давање концизних, јасних и аргументовсаних одговора на сва питања која постављају чланови  комисије за одбрану докторске дисертације.

	Исход предмета 

Потврђена способност студента да, применом одговарајуће методологије, самосталним повезивањем и применом стечених знања из предмета докторских студија и усвајањем нових области из које је студент пријавио докторску дисертацију, као и оспособљеношћу да се самостално служи релевантном литературом применом научне методологије, систематском анализом и извођењем релевантних закључака саопшти у резултате својих истраживања у оквиру задате теме докторске дисертације, образложи њихов значај за даља научна истраживања у одређеној области и допринос науци.

Способност да се оригиналним истраживањем постигну научно-истраживачки резултати којима се проширују границе досадашњих знања у области војних наука. Јавна потврда познавања и системског разумевања одбране теме докторске дисертације; способност да се научној јавности самостално и аргументовано образлаже примењена методологија и резултати оригиналног научног истраживања у области војних наука уз неопходан степен академско интегритета; давање концизних, јасних и аргументованих одговора на сва питања која постављају чланови комисије за одбрану докторске дисертације.

	Садржај предмета

Структура докторске дисертације формирана је појединачно у складу са темом и потребама рада. Студент је проучио стручну и теоријску литературу, анализирао предмет своје дисертације у циљу изналажења решења конкретног задатка који му је поставио ментор и приступио писању дисертације (завршног рада). Теоријске основе  представљају услов за успешан рад на писању докторске дисертације.

Израда дисертације:

Ментор је, заједно са студентом, конципирао силабус рада докторске дисертације који је студент прихватио и применио у свом раду на писању дисертације. Докторска дисетација обавезно се пише у оквирима задате и одобрене теме којој су претходно дефинисани циљеви и задаци, а образложен, и од стране Комисије за оцену подобности теме, кандидата и ментора оцењен предлог теме докторске дисертације верификовао Сенат Универзитета на предлог Наставно-научног већа Војне академије. Позитивно оцењеним предлогом теме докторске дисертације студент стиче право да приступи писању докторске дисертације. У писању докторске дисертације студент се служи релевантном литературом предложеном од стране ментора, односно литературом коју је сам предложио и анализирао заједно са ментором. Током израде докторске дисертације студент се консултује са ментором који може давати и додатна упутства докторанту, упућивати на додатну и нову литературу и усмеравати га у правцу који ће водити ка изради квалитетне докторске дисертације. У зависности од теме и захтева који произилазе из задатка за писање докторске дисертације, студент, пре приступања писању текста докторске дисертације, врши и одређена (теренска, архивска и сл.) истраживања, анкете, испитивања, статистичку обраду података и друга истраживања чије резултате инкорпорира у текстуални део тезе. Студент се, током писања дисертације, поред редовних консултација са ментором, по потреби консултује и са другим наставницима из уже области теме саме дисертације. Пре предаје коначне верзије докторске дисертације студент је обавезан да положи све испите предвиђене програмом докторских студија.

Одбрана докторске дисертације

Јавна одбрана докторске дисертације је у складу са Правилником о докторским студијама Војне академије. Пошто је завршио писање докторске дисертације, и у договору са ментором, студетн предаје најмање 8 примерака тезе Наставно-научном већу Војне академије, које формира Комисију за оцену и одбрану докторске дисертације од најмање 3 члана. Комисија (позитиван) извештај о оцени доставаља Наставно-научном већу Војне академије које тај извештај разматра и прослеђује Сенату Универзитета на усвајање. Позитиван, а од стране Сената Универзитета усвојен, извештај о оцени докторске дисертације доставља се Војној академији и Комисији која, заједно са деканом и студентом, заказује термин усмене одбране  докторске дисертације. На усменој одбрани докторске дисертације студент најпре излаже кратак експозе о својој тези, резултатима својих истраживања и доприносу своје дисертације области из које је теза писана, а затим одговара на  питања која му постављају чланови Комисије. Одбрана се сматра завршеном кад сви чланови Комисије исцрпе предвиђена питања и студент на њих да задовољавајуће одговоре. После повлачења Комисије и састављања записника са одбране, Комисија студенту саопштава резултат одбране. Записник са одбране прослеђује се администрацији Војне академије и Универзитета. Позитиван исход одбране докторске дисертације води ка свечаном промовисању студента у доктора војних наука, што се уприличује за све нове докторе наука на Универзитету одбране у Београду.

	Литература:
Према области у којој се истражује

	Број часова  активне наставе: 
	Теоријска настава: 
	СИР: 150 часова

	Методе извођења наставе

Јавна усмена одбрана, примена мултимедијалних метода у презентовању самосталних оригиналних резултата научних истраживања на теми докторске дисертације.

	Оцена  знања (максимални број поена 100)

	Предиспитне обавезе
	поена: 50
	Завршни испит 
	поена: 50

	Израда докторске дисертације
	50
	Одбрана докторске дисертације
	50


